**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2022. október 17.-én tartandó ülésére.**

**Tárgy: Révfülöp Halász u. 1279/1 hrsz. alatt lévő Rév büfé bérletére érkezett kérelem elbírálása**

**Előkészítette:** Szakál Norbert műszaki ügyintéző

**Előterjesztő:** Kondor Géza, polgármester

Jogszabállyal nem ellentétes

Dr. Szabó Tímea

címzetes főjegyző

**Tisztelt Képviselő-testület!**

Bogdán József e.v. (8253 Révfülöp, Kossuth L. u 18.) 2022. október 03-án írásban kereste meg Révfülöp Nagyközség Önkormányzatát, hogy a Révfülöp Nagyközség Önkormányzata tulajdonában álló, Halász utca, 1279/1 hrsz. alatt található **„Rév Büfé”** megnevezésű vendéglátó egység bérleti szerződése **2023. december 31.-én** lejár.

Bérlő a kérelmében jelezte, hogy a kialakult gazdasági helyzetre tekintettel, a súlyos energiaár emelkedés miatt, energiahatékonysági beruházásokat-fejlesztéseket, napelem rendszer kiépítést kell végrehajtaniuk a további gazdaságos működés eredménye érdekében. Kérelmező az önkormányzat tudomására hozta, hogy a tervei szerint a mintegy 4,5-5 millió Ft értékű beruházás ellenértékét saját erőből finanszírozná, ismerve az Önkormányzat kitettségét a jelenleg kialakult helyzetben. Ahhoz, hogy a beruházás megtérülése biztosítva legyen, szüksége van egy hosszabb távon tervezhető bérleti jogviszonyra.

Bérlő kéri a Tisztelt Önkormányzat hozzájárulását, a fent említett indokok alapján, hogy bérleti szerződése, a jelenleg érvényben lévő feltételekhez hasonlóan, további öt évvel, azaz 2028 december 31.-ig meghosszabbításra kerüljön.

A pénzügyi osztály nyilvántartása szerint a „Rév Büfé” megnevezésű vendéglátó üzlet 2022. évre vonatkozó bérleti díja 1.199.412 Ft +áfa + rezsi, amely minden évben az előző évi infláció összegével emelkedik.

Kérem a Tisztelt Képviselő-testületet, hogy az előterjesztést megtárgyalni szíveskedjen!

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

**/2022. (X. ) HATÁROZATA**

***A „Rév Büfé” vendéglátó egység bérbeadására kötött szerződésről***

Révfülöp Nagyközség Önkormányzata Képviselő-testülete elfogadja Bogdán József e.v. Révfülöp Halász utca, 1279/1 hrsz. alatt lévő Rév Büfé megnevezésű vendéglátó üzlet bérleti szerződésének meghosszabbítására vonatkozó kérelmét.

Révfülöp Nagyközség Önkormányzata Képviselő-testülete elhatározza a bérleti szerződés módosítását azzal, hogy a bérleti szerződés lejárati dátuma 2028. december 31.

Bérleti díj a következő évre vonatkozóan az előző évi bérleti díj inflációval növelt összege.

Képviselő-testület megbízza a polgármestert, hogy a bérleti szerződés módosításával kapcsolatos intézkedéseket tegye meg.

Felelős: Kondor Géza polgármester

Határidő: 2022. december 31.